Episodi 11

**Respecte** és el onzè episodi de l'anime de Tokyo Revengers i es va estrenar el 20 de juny de 2021.

## Resum curt

Després de derrotar en Kiyomasa i amb l'ajuda de l'Akkun i els altres, en Takemichi aconsegueix protegir en Draken i arribar a l'ambulància. Tot i així, en Draken està inconscient i ha de ser operat. La baralla entre la Toman i la Moebius acaba, i en Hanma declara que ben aviat naixerà una nova banda, la Walhalla, i que ell en serà el vice-líder.

## Resum llarg

En sentir les sirenes, el grup d'en Masataka decideix fugir, deixant en Masataka allà. La Hina i la Emma porten l'ambulància fins on hi ha en Takemichi i en Draken. Mentrestant, la Toman aconsegueix vèncer la Moebius, i els únics que segueixen lluitant són en Mikey i en Hanma. Tot i així algú va a recollir en Hanma, i aquest marxa, però no sense abans dir que ben aviat es crearà una nova banda, la Walhalla.

A l'ambulància, en Draken agraeix a en Takemichi tot el que ha fet per ell i li demana que cuidi d'en Mikey. Aleshores perd el coneixement i té una parada cardíaca. Tan aviat com arriben a l'hospital el duen a operar. Els membres de la Toman van arribant, tots preocupats per en Draken, i en Mikey diu que han de tenir paciència i confiar que tot sortirà bé perquè en Draken li havia promès que tots dos junts dominarien el món.

Quan l'operació acaba, els metges surten a informar que en Draken ha superat l'operació i que es recuperarà. Els membres de la Toman ho celebren i van cap a fora per informar a la resta de membres. En Takemichi també surt i se n'adona que ja és 4 d'agost, cosa que significa que ha aconseguit canviar el passat. De sobte s'adona que en Mikey no és entre els membres de la Toman i el busca, i aleshores se'l troba en un racó plorant alleujat perquè en Draken és viu.

Dies després, els rumors sobre en Takemichi s'han escampat i se sent famós, i es vesteix de forma cridanera. En Takemichi va a visitar en Draken a l'hospital, que tan aviat com el veu li diu que vestit d'aquella manera sembla ridícul. Tot i així, li agraeix altre cop el que ha fet per ell i li entrega el primer uniforme que va dur en Mikey a la Toman, i afegeix que és decisió seva si dur-lo o no. A més, en Draken li informa que en Mikey és a la terrassa, probablement dormint, però que vagi a veure'l.

Un cop a dalt, en Mikey es pregunta perquè en Hanma tenia tantes ganes de causar un conflicte intern i per què va intentar matar en Draken. Però el que més misteriós troba és en Takemichi, per adonar-se de tot i intentar aturar-los, i li pregunta que qui és. Tot i així, la roba d'en Takemichi el distreuen i se'n riu, però finalment li agraeix haver salvat en Draken.

Encara que a en Takemichi li agradaria quedar-se una mica més amb els seus amics, decideix tornar al present. Abans que res, va a veure la Hina i li regala un penjoll d'un trèvol. Després li fa una encaixada de mans a en Naoto i torna al present.

Quan torna al present es troba a la seva antiga feina, tot i que en aquest present segueix treballant. Agafa el telèfon per trucar en Naoto, però es troba que no té el seu contacte, però té un recordatori d'anar a una perruqueria. Encara que no sap de què va, es dirigeix a la perruqueria, i allà es troba a l'Akkun. En entrar l'Akkun li explica que aviat el seu cap el deixarà començar a tallar cabell, i que volia que en Takemichi fos el seu primer client, tal com havien promès. Aleshores, en Takemichi rep una trucada i en respondre reconeix la veu d'en Naoto, qui li explica que la missió ha estat un èxit i la Hina és viva.

## Personatges per ordre d’aparició

1. Takemichi Hanagaki
2. Ken Ryuguji
3. Makoto Suzuki
4. Takuya Yamamoto
5. Kazushi Yamagishi
6. Atsushi Sendo
7. Masataka Kiyomizu
8. Hinata Tachibana
9. Emma Sano
10. Takashi Mitsuya
11. Yasuhiro Muto
12. Nahoya Kawata
13. Keisuke Baji
14. Manjiro Sano
15. Shuji Hanma
16. Ryohei Hayashi
17. Naoto Tachibana
18. Hasegawa